गलत इंसान से प्यार होने का खामियाजा आप क्यों भुगते — फिर भी
Home लाइफस्टाइल गलत इंसान से प्यार होने का खामियाजा आप क्यों भुगते
गलत इंसान से प्यार होने का खामियाजा आप क्यों भुगते
प्यार भगवान का दिया हुआ एक अनमोल तोहफा होता है जो हर किसी को नसीब नहीं होता क्योंकि प्यार होने का दावा तो सभी करते हैं और प्यार में हजारों कसमें भी खाई जाती है लेकिन उन कसमे वादों को कौन कितनी सच्चाई के साथ निभाता है यह वक्त आने पर ही पता लगता है, कई बार सामने से दिखने वाली चीज अच्छी नहीं होती और इसका एहसास उस वस्तु को खरीद कर इस्तेमाल करने के बाद होता है। प्यार में भी ऐसा होता है जब आप किसी व्यक्ति के साथ प्यार में पड़ती हैं तो जरुरी नहीं कि जैसा वह इंसान दिख रहा है या दिखाने की कोशिश कर रहा है सच में वह ऐसा ही हो, इस बात का एहसास उस इंसान के साथ रहने से या बात करने से होता है।
जब हो जाए गलत इंसान से प्यार
प्यार बहुत ही खूबसूरत एहसास होता है परंतु जब किसी गलत इंसान से प्यार हो जाए तो यह सबसे ज्यादा दर्दनाक हो जाता है अगर किसी इंसान से आप प्यार करती हैं तो इसमें कोई बुरी बात नहीं है परंतु प्यार का चुनाव करते वक्त किसी भी इंसान से प्यार करें लेकिन अंधविश्वास ना करें क्योंकि गलत इंसान से प्यार का खामियाजा आप को ही भुगतना पड़ेगा फिर उस रिश्ते से आसानी से निकलना मुश्किल लगने लगेगा और जिंदगी ऐसी मझधार में फँस जाएगी कि वह न तो डूबते बनेगी ना निकलते।
[ये भी पढ़ें : 40 वर्ष वाली महिलाओ के साथ डेट करना चाहते तो फॉलो करे ये डेटिंग टिप्स]
सच्चे प्यार को करें महसूस
अगर आपका प्यार सच्चा है तो उसका एहसास कभी न कभी आपको जरूर हुआ होगा, सच्चे प्यार को पहचानने की कुछ निशानियां होती हैं जैसे- जिस इंसान से आप प्यार करती हैं वह आप की कितनी इज्जत करता है, कोई गलती होने पर किस तरह से प्रतिक्रिया व्यक्त करता है, अपने दोस्तों यहां संबंधियों के बीच आपकी पहचान किस तरह कराता है, झगड़ा होने पर किस तरह की भाषा का प्रयोग करता है या किस तरह का व्यवहार करता है, आपकी इच्छाओं का कितना सम्मान करता है या आपकी राय को किस नजरिए से देखता है ऐसी बहुत सी आदतों के द्वारा आप सच्चे प्यार की पहचान कर सकती हैं।
अलग विचारधारा होने पर क्या करें
जिस इंसान से आप प्यार करती हैं जिंदगी भर साथ निभाने की कसमें वादे करती है जरूरी नहीं कि वह इंसान आप की विचारधारा से सहमत हो कई बार किसी बात को लेकर विचार अलग होने पर झगड़ा हो सकता है परंतु ऐसी स्थिति में भी एक दूसरे पर विश्वास होना जरुरी है, एक साथी दूसरे साथी की किसी विचारधारा से सहमत नहीं है तो झगड़ा करने की बजाय उसका कारण जानने का प्रयास करें बैठकर उसे समझाने का प्रयास करें।
[ये भी पढ़ें : वैवाहिक जीवन की नीवं होता है- विश्वास]
झूठे रिश्ते से बाहर निकले
आजकल शादी होने से पहले ही लड़का-लड़की काफी समय पहले से बात करने लगते हैं या आप प्रेम विवाह करना चाहती है तो अपने होने वाले जीवनसाथी की आदतों को जाने और समझेंं प्यार में इस हद तक अंधी न हो जाए कि वह अपनी हद ही पार कर दे उसके बावजूद भी आप उसे माफ कर देंं, अगर रिश्ते के दौरान आप को इस बात का एहसास होने लगे कि रिलेशनशिप काम नहीं कर रहा है तो यह बात मन में बिठा लें कि आप एक दूसरे के लिए नहीं बने। ऐसे मेंं उस रिश्ते को यह सोचकर ना ढोयें कि आपका रिश्ता इतना पुराना है या आप उसे प्यार करते हैं ऐसे में उस रिश्ते से बाहर निकलना ही बेहतर होगा।
Previous articleनितीश को मिला भाजपा का साथ, बने बिहार के मुख्यमंत्री
Next articleखुशहाल जीवन के लिए अपनाएं, ये खास टिप्स